**19. do 25.5.2018**

**POHOD OBRTNIKOV IN PODJETNIKOV**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
sobota, 19.5. 2018,ob 9.00 uri,Hotavlje

PROGRAM:

* Zbor udeležencev ob 9. uri na parkirišču podjetja Marmor Hotavlje.
* Obisk podjetja **Marmor Hotavlje**:ogled podzemnega pridobivanja znamenitega »hotaveljskega marmorja«, predstavitev podjetja, njihove tehnologije ter nekaj tehnološko najzahtevnejših projektov, ki so jih izvedli po celem svetu. Danes ima podjetje cca. 150 zaposlenih in je vodilno kamnoseško podjetje doma in med najboljšimi v svetu.
* Pohod čez majhno vas **Srednje Brdo**, ki leži na nadmorski višini 500 metrov in ponuja prelep razgled na Blegoš. Na začetku vasi stoji kapelica, ki jo je zgradil sedaj že pokojni Anton Klemenčič.
* Cilj pohoda je **Kopačnica**, kjer bo Pr'Topličarju sledilo druženje.

**TOP pogovorni večer: PODJETNIŠKA MISELNOST MALO DRUGAČE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ponedeljek, 21.5.2018, ob 19.00 uri, Galerija F. Miheliča v Kašči, Spodnji trg 1, Škofja Loka

GOSTJE VEČERA:

* Škofjeločanka **mag. Sara Oblak Speicher** je mama, žena, podjetnica, avtorica in nekdanja športnica, ki jo je košarka pred 14-imi leti iz domače Škofje Loke pripeljala v New York, kjer živi še danes. Kot coachinja za miselnost, poslovna strateginja in mentorica pomaga podjetnicam in podjetnikom definirati nove možnosti, zarisati nove načrte in jih podpreti pri njihovi uresničitvi. Združuje namreč praktičnost, psihologijo in intuicijo, kar omogoča strankam, da preidejo iz vsakodnevnega garanja do več dobička, več časa, več sproščenosti, višjega namena in več zadovoljstva. Pri svojem delu črpa iz več kot 20-letnih izkušenj prebijanja vzorcev in premagovanja izzivov, kot so pomanjkanje samozaupanja, jezikovne prepreke, kulturne razlike, brezposelnost, poporodna depresija, pregorelost in sindrom majhnosti. V tem je našla pogum, da sledi srcu in odločnost, da pretvori ideje v realnost.
* **Miha Podgornik** je biatlonski trener, ultramaratonec, ekstremni športnik, udeleženec ekstremnih ekspedicij ... človek brez meja. Leta 2016 je skupaj s prijateljem hrvaškim smučarjem Ivico Kostelićem na smučeh prečkal Islandijo, aprila 2017 pa sta se podala še na 550 km dolgo pot preko Grenlandije. Prihaja iz podjetniške družine, njegova pokojna mama je bila znana vrtnarka in tudi ultramaratonka Ruth Podgornik Reš.
* Ste vedeli, da oddaja Ambienti nastaja v Škofji Loki? **Mateja in Domen Košir**, mati in sin, sta urednica in režiser TV oddaje Ambienti. Posnela sta pilotsko oddajo, jo pokazala na RTV Slovenija in tako so začeli. Mateja je pustila službo na revijah in odprla podjetje Matador produkcija, video produkcija d.o.o. Do danes so posneli že več kot 180 objektov in jih predvajali v 55-ih oddajah. Vsako oddajo si ogleda do 200.000 gledalcev, 24 oddaj (prvo in drugo sezono) so odkupili v Srbiji. Njihove posnetke so predvajali tudi portali Lonely Planet, TrevelNews, Inhabitat, Avantagard. Ustvarili so tudi portal www.tvambienti.si, ki je postal vodilni portal za gradnjo, obnovo in opremljanje v Sloveniji. Lani so imeli 1.300.000 ogledov. Sočasno so začeli še snemati reklame za oglaševalce in pokrivati prireditve.
* Pogovorni večer bo vodila **Monika Tavčar.**

Na dogodku se bo na info točki predstavila tudi SPOT svetovanje Gorenjska, Razvojna agencija Sora d.o.o.

**SVETOVANJE ZA PODJETNIKE ZAČETNIKE: GREMO MI NA SVOJE!\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

torek, 22.5.2018, ob 17.00 uri, Inkubator in coworking center Lokomotiva, Mestni trg 38, Škofja Loka

VSEBINA:

* Predstavitev podpornega okolja za podjetništvo na Loškem.
* Izbira organizacijske oblike podjetja (s.p. ali d.o.o.) ter izbira imena, sedeža in dejavnosti podjetja.
* Pogoji za opravljanje dejavnosti, postopek registracije podjetja in možnosti pridobitve finančnih sredstev.
* Aktualne novosti v letu 2018.

Svetovali bosta:**Julija Primožič** (OOZ Škofja Loka) in **Jerneja Klemenčič Lotrič**(Razvojna agencija Sora).

**RAZSTAVA IZDELKOV DIJAKOV ŠOLSKEGA CENTRA ŠKOFJA LOKA S PODELITVIJO NAGRAD OOZ ŠKOFJA LOKA IN FOTOGRAFSKA RAZSTAVA OBRTNIKOV IN PODJETNIKOV\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

sreda, 23.5.2018, 18.00 uri, Sokolski dom, Mestni trg 16-17, Škofja Loka

PROGRAM:

* ob 18.00 uri: Otvoritev obeh razstav
* ob 18.30 uri:Podelitev nagrad OOZ Škofja Loka

Ogled obeh razstav možen do 3.6.2018.

**DAN ODPRTIH VRAT MIZARNICE ŽIRI\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

četrtek, 24.5.2018, ob 18.00 uri, Kreativni center Mizarnica, Loška cesta 70, Žiri

VSEBINA:

* Prednost dela za mlade v Mizarnici.
* Uporaba prostora in vrhunske računalniške opreme.
* Projekti, ki trenutno tečejo v Mizarnici.

Dogodek vodita:**Matej Kalan** in **Valentin Jesenko.**

**DOBIMO SE V COWORKING CENTRU LOKOMOTIVA Z PRODUKCIJSKO EKIPO COWORKIG IZVEN OKVIRJEV \_\_\_\_**

četrtek, 24.5.2018, 19.30 uri, Inkubator in coworking center Lokomotiva, Mestni trg 38, Škofja Loka

VSEBINA:

* ob 19:30 uri: Predstavitev projekta **Coworking izven okvirjev:**

- Usposabljanje podjetnikov začetnikov

- **Program ustvarjalnih in podjetniških znanj**

- Delovanje produkcijske skupine za snemanje video filmov

- Pred-produkcija postopek predpriprave na snemanje

* Ob 19:45 uri: **Obiskovalci** dogodka **se bodoudeležili snemanja** produkcijske ekipe na terenu.

Dogodek vodijo:**Darja Barič inMatej Rupar**iz Razvojne agencije Sora d.o.o.,**Tine Škrbec** in **Aljaž Tepina**iz Zveze Karata Film

skupaj s **produkcijsko ekipo**Coworking izven okvirjev.

**OGLED NOVE TOVARNE PODJETJA POLYCOM** – inovativni pristopi in celostne rešitve v poslovnihprocesih\_\_\_\_\_\_\_\_\_\_\_\_\_\_\_\_

petek, 25.5.2018, ob 17.00 uri, Polycom d.o.o., Dobje 10, Poljane

VSEBINA:

* Predstavitev in ogled podjetja Polycom d.o.o.

Podjetje POLYCOM d.o.o. je uspešno družinsko podjetje, ki nudi storitve predelave plastičnih mas in izdelave zahtevnih orodij za brizganje. Izdelujejo tehnično zahtevne izdelke in izvajajo montažo sklopov za avtomobilsko industrijo, kompresorsko tehniko, elektroindustrijo, gospodinjske aparate in izdelke za osebno nego.

**Dodatne informacije in obvezne prijave na dogodke:**

Razvojna agencija Sora d.o.o., Poljanska cesta 2, 4220 Škofja Loka, tel: 04 50 60 220, e-pošta: [info@ra-sora.si](mailto:info@ra-sora.si), [www.ra-sora.si](http://www.ra-sora.si)

Območna obrtno-podjetniška zbornica Škofja Loka, Spodnji trg 2, 4220 Škofja Loka, tel: 04 50 60 200, e-pošta: [ooz.sk.loka@siol.net](mailto:ooz.sk.loka@siol.net), [www.ooz-skofjaloka.si](http://www.ooz-skofjaloka.si)